CELEX: 32006D0586
Language: bg
Date: 2006-08-25 00:00:00
Title: Решение на Комисията от 25 август 2006 година за признаване по принцип пълнотата на досиетата, представени за подробен преглед с оглед евентуалното включване на веществата хромафезонид, халосулфурон, темботрион, валифенал и Zuccini yellow mosaic virus — слаб щам в приложение I към Директива 91/414/ЕИО на Съвета (нотифицирано под номер C(2006) 3820)Текст от значение за ЕИП.

Важна правна забележка

|

32006D0586

Официален вестник n° L 236 , 31/08/2006 стр. 0031 - 0033 Официален вестник n° L 118 , 08/05/2007 стр. 1282 - 1284

		20060825Решение на Комисиятаот 25 август 2006 годиназа признаване по принцип пълнотата на досиетата, представени за подробен преглед с оглед евентуалното включване на веществата хромафезонид, халосулфурон, темботрион, валифенал и Zuccini yellow mosaic virus — слаб щам в приложение I към Директива 91/414/ЕИО на Съвета(нотифицирано под номер C(2006) 3820)(текст от значение за ЕИП)(2006/586/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [1], и по-специално член 6, параграф 3 от нея,като има предвид, че:(1) Директива 91/414/ЕИО предвижда съставянето на списък на Общността с наименования на активните вещества, разрешени за включване в продукти за растителна защита.(2) Пред органите на Унгария беше представено досие за активното вещество хромафезонид от компанията Calliope SAS на 12 декември 2004 г. с молба веществото да бъде включено в приложение I към Директива 91/414/ЕИО. За активното вещество халосулфурон беше представено досие от компанията Nissan Chemical Europe SARL пред органите на Италия на 19 май 2005 г. с молба веществото да бъде включено в приложение I към Директива 91/414/ЕИО. За активното вещество темботрион беше представено досие от компанията Bayer Crop Science AG пред органите на Австрия на 25 ноември 2005 г. с молба веществото да бъде включено в приложение I към Директива 91/414/ЕИО. За активното вещество валифенал беше представено досие от компанията ISAGRO SpA пред органите на Унгария на 2 септември 2005 г. с молба веществото да бъде включено в приложение I към Директива 91/414/ЕИО. За активното вещество Zuccini yellow mosaic virus — слаб щам беше представено досие от Централната научна лаборатория пред органите на Обединеното кралство на 16 март 2005 г. с молба веществото да бъде включено в приложение I към Директива 91/414/ЕИО.(3) Органите на Обединеното кралство, Австрия, Италия и Унгария посочиха пред Комисията, че след предварителен преглед досиетата на засегнатите активни вещества удовлетворяват изискванията за наличие на данни и информация, определени в приложение II към Директива 91/414/ЕИО. Представените досиета също така удовлетворяват изискванията за наличие на данни и информация, определени в приложение III към Директива 91/414/ЕИО по отношение на един продукт за растителна защита, съдържащ засегнатото активно вещество. В съответствие с член 6, параграф 2 от Директива 91/414/ЕИО досиетата впоследствие бяха придвижени от съответните кандидати в Комисията и другите държави-членки и бяха внесени за обсъждане в Постоянния комитет по хранителната верига и здравето на животните.(4) С настоящото решение следва формално да бъде потвърдено на общностно равнище, че досиетата се считат за удовлетворяващи по принцип изискванията за наличие на данни и информация, предвидени в приложение II, и изискванията, определени в приложение III към Директива 91/414/ЕИО, за най-малко един продукт за растителна защита, съдържащ засегнатото активно вещество.(5) Настоящото решение не бива да препятства правото на Комисията да изисква от заявителя да представи допълнителни данни и информация с цел изясняване на определени пунктове от досието.(6) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1Без да се засяга член 6, параграф 4 от Директива 91/414/ЕИО, досиетата, отнасящи се до активните вещества, определени в приложението към настоящото решение, които бяха представени на Комисията и на държавите-членки, с оглед на това да бъде получено включване на тези вещества в приложение I към посочената директива, удовлетворяват по принцип изискванията за наличието на данни и информация, определени в приложение II към посочената директива.Досиетата, освен това, удовлетворяват изискванията за данни и информация, определени в приложение III към посочената директива по отношение на един продукт за растителна защита, съдържащ активното вещество, като се вземат под внимание предложените употреби.Член 2Докладващите държави-членки осъществяват подробния преглед на въпросните досиета и докладват пред Европейската комисия за заключенията от техните прегледи, придружени от всякакви възможни препоръки относно включването или невключването на засегнатото активно вещество в приложение I към Директива 91/414/ЕИО и всички свързани с това условия, във възможно най-кратки срокове и най-късно в рамките на срок от една година от датата на публикуването на настоящото решение в Официален вестник на Европейския съюз.Член 3Адресати на настоящото решение са държавите-членки.Съставено в Брюксел на 25 август 2006 година.За КомисиятаMarkos KyprianouЧлен на Комисията[1] ОВ L 230, 19.8.1991 г., стр. 1. Директива, последно изменена с Директива 2006/41/ЕО на Комисията (ОВ L 187, 8.7.2006 г., стр. 24).--------------------------------------------------20060825ПРИЛОЖЕНИЕАКТИВНИ ВЕЩЕСТВА, ВКЛЮЧЕНИ В НАСТОЯЩОТО РЕШЕНИЕ№ | Популярно наименование на веществото, идентификационен CIPAC номер | Име на кандидата | Дата на кандидатстване | Докладваща държава-членка |1 | Хромафезонид CIPAC-№: все още неопределен | Calliope SAS | 12 декември 2004 г. | HU |2 | Халосулфурон CIPAC-№: все още неопределен | Nissan Chemical Europe SARL | 19 май 2005 г. | IT |3 | Темботрион CIPAC-№: все още неопределен | Bayer CropScience AG | 25 ноември 2005 г. | AT |4 | Валифенал CIPAC-№: все още неопределен | ISAGRO SpA | 2 септември 2005 г. | HU |5 | Zucchini yellow mosaic virus –– слаб щам CIPAC-№: все още неопределен | Central Science Laboratory (Централна научна лаборатория) | 16 март 2005 г. | UK |--------------------------------------------------